
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 106
                                                                           din 25 iunie 2020
privind aprobarea schimbării formei și cuprinsului autorizației de funcționare prevăzută la anexa Hotărârii Consiliului Local Sighișoara nr. 86 din 28 noiembrie 2016 privind aprobarea procedurii de autorizare a agenţilor economici pentru desfăşurarea unor activităţi economice 

pe raza municipiului Sighișoara

            Consiliul Local al Municipiului Sighişoara, întrunit în ședință ordinară,
            Luând act de proiectul de hotărâre, înregistrat cu nr. 13.714/11.06.2020 şi la Consiliul Local Sighișoara cu nr. 14.158/16.06.2020, de referatul de aprobare, înregistrat cu nr. 13.713/11.06.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

            Având în vedere prevederile Ordonanţei Guvernului nr. 99/2000 privind comercializarea produselor şi serviciilor de piaţă, republicată, cu modificările și completările ulterioare;

            Având în vedere prevederile Hotărârii Guvernului nr. 333/2003 pentru aprobarea normelor metodologice de aplicare a Ordonanţei Guvernului nr. 99/2000 privind comercializarea produselor și serviciilor de piaţă; 

            Având în vedere prevederile Legii nr. 12/1990, republicată, privind protejarea populaţiei împotriva unor activităţi de producție, comerț sau prestări de servicii ilicite;

            Ținând cont de faptul că, obiectivul general al proiectului: ”eCetatean@Sighisoara2021” este consolidarea capacității Municipiului Sighișoara de a asigura calitatea și accesul la serviciile publice prin simplificarea procedurilor administrației locale și reducerea birocrației pentru cetățeni, precum și a faptului că obiectivul specific al acestui proiect este introducerea de sisteme și standarde comune în administrația publică locală ce optimizează procesele orientate către beneficiari, în concordanță cu site-ul web al instituției, modernizat, se impune modificarea/adaptarea autorizației de funcționare pentru desfășurarea unor activități economice pe raza municipiului Sighișoara;        

            Luând în considerare faptul că, activităţile care se supun autorizării pe raza municipiului Sighişoara, conform codului CAEN cuprind o sferă largă de activităţi, în decursul anilor s-a constatat că administratorii agenţilor economici solicită autorizarea unui număr mare de activități, iar câmpul fizic din forma actuală a autorizației de funcționare nu este suficient de mare, astfel încât, acestea să poată fi cuprinse în formatul tipărit, precum și faptul că, în forma actuală, mai exact în conținutul ei nu era prevăzut decât numărul de înregistrare la Oficiul Registrului Comerțului, iar C.U.I.-ul agentului economic este elementul de identificare al agentului economic, acesta făcând puntea de legătură în programul informatic, se impune schimbarea formei și cuprinsului autorizației de funcționare, pentru o mai facilă, corectă întocmire și tipărire a acesteia, putând fi adaptată noilor cerințe în format electronic;

            Având în vedere prevederile Hotărârii Consiliului Local Sighişoara nr. 86/28.11.2016 privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighişoara, raportat la care se impune aprobarea schimbării formei și cuprinsului autorizației de funcționare, indicată la rubrica mențiuni, din anexa hotărârii menționată mai sus;
            Având în vedere Raportul de specialitate al Direcției Administrarea Patrimoniului, înregistrat cu nr. 13.712/11.06.2020, prin care se propune aprobarea schimbării formei și cuprinsului autorizației de funcționare prevăzută la anexa Hotărârii Consiliului Local Sighișoara nr. 86 din 28 noiembrie 2016 privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighișoara;
 Având în vedere avizele favorabile ale tuturor comisiilor pe domenii de specialitate;
            În temeiul art. 129 alin. (1) și alin. (14), art. 139 alin. (1) și a art. 196 (1) lit. “a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
            Art. 1. Se aprobă schimbarea formei și cuprinsului autorizației de funcționare prevăzută la anexa Hotărârii Consiliului Local Sighișoara nr. 86 din 28 noiembrie 2016 privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighișoara, potrivit anexei la prezenta.
           Art. 2. Celelalte prevederi ale Hotărârii Consiliului Local Sighișoara nr. 86 din 28 noiembrie 2016 privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighișoara, își păstrează valabilitatea.
           Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi Direcția Administrarea Patrimoniului – Compartimentul Autorizare Activităţi Economice din cadrul Municipiului Sighişoara.
           Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.        
PREŞEDINTE DE ŞEDINŢĂ,

  

            Toth Tivadar        
                                Contrasemnează pentru legalitate

                                                                                    SECRETARUL GENERAL al municipiului,



            Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Administrarea Patrimoniului;
  2 ex. Compartimentul Autorizare Activităţi Economice.

  9 ex.
  B.A. 
